CELEX: 31990R1868
Language: el
Date: 1990-07-02 00:00:00
Title: Κανονισμός (ΕΟΚ) αριθ. 1868/90 της Επιτροπής της 2ας Ιουλίου 1990 για την τροποποίηση του κανονισμού (ΕΟΚ) αριθ. 19/82 περί διαδικασιών εφαρμογής του κανονισμού (ΕΟΚ) αριθ. 2641/80 του Συμβουλίου όσον αφορά τις εισαγωγές προϊόντων του τομέα του αιγοπροβείου κρέατος καταγωγής ορισμένων τρίτων χωρών

Avis juridique important

|

31990R1868

Κανονισμός (ΕΟΚ) αριθ. 1868/90 της Επιτροπής της 2ας Ιουλίου 1990 για την τροποποίηση του κανονισμού (ΕΟΚ) αριθ. 19/82 περί διαδικασιών εφαρμογής του κανονισμού (ΕΟΚ) αριθ. 2641/80 του Συμβουλίου όσον αφορά τις εισαγωγές προϊόντων του τομέα του αιγοπροβείου κρέατος καταγωγής ορισμένων τρίτων χωρών  

Επίσημη Εφημερίδα αριθ. L 170 της 03/07/1990 σ. 0039 - 0039 Φινλανδική ειδική έκδοση: Κεφάλαιο 3 τόμος 33 σ. 0034  Σουηδική ειδική έκδοση: Κεφάλαιο 3 τόμος 33 σ. 0034 

***** ΚΑΝΟΝΙΣΜΟΣ (ΕΟΚ) αριθ. 1868/90 ΤΗΣ ΕΠΙΤΡΟΠΗΣ  της 2ας Ιουλίου 1990  για την τροποποίηση του κανονισμού (ΕΟΚ) αριθ. 19/82 περί διαδικασιών εφαρμογής του κανονισμού (ΕΟΚ) αριθ. 2641/80 του Συμβουλίου όσον αφορά τις εισαγωγές προϊόντων του τομέα του αιγοπροβείου κρέατος καταγωγής ορισμένων τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3013/90 του Συμβουλίου της 25ης Σεπτεμβρίου 1989 περί κοινής οργανώσεως της αγοράς στον τομέα του αιγοπροβείου κρέατος (1), και ιδίως το άρθρο 15 παράγραφος 2,  τον κανονισμό (ΕΟΚ) αριθ. 2641/80 του Συμβουλίου της 14ης Οκτωβρίου 1980 για παρέκκλιση από ορισμένες διαδικασίες εφαρμογής που προβλέπονται από τον κανονισμό (ΕΟΚ) αριθ. 1837/80 περί κοινής οργανώσεως αγοράς στον τομέα του αιγοπροβείου κρέατος (2), όπως τροποποιήθηκε από τον κανονισμό (ΕΟΚ) αριθ. 3939/87 (3), και ιδίως το άρθρο 1 παράγραφος 2,  Εκτιμώντας:  ότι ο κανονισμός (ΕΟΚ) αριθ. 19/82 της Επιτροπής της 6ης Ιανουαρίου 1982 περί διαδικασιών εφαρμογής του κανονισμού (ΕΟΚ) αριθ. 2641/80 όσον αφορά τις εισαγωγές προϊόντων του αιγοπροβείου κρέατος καταγωγής ορισμένων τρίτων χωρών (4), όπως τροποποιήθηκε τελευταία από τον κανονισμό (ΕΟΚ) αριθ. 1249/90 (5), αφορά ιδιαίτερα τα πιστοποιητικά που εκδίδονται στα πλαίσια των συμφωνιών αυτοπεριορισμού και περιλαμβάνει, στο παράρτημα ΙΙΙ, τον κατάλογο των οργανισμών των τρίτων χωρών που είναι εξουσιοδοτημένοι να εκδίδουν τα πιστοποιητικά εξαγωγής·  ότι η Λαϊκή Δημοκρατία της Γερμανίας άλλαξε τις αρχές που είναι εξουσιοδοτημένες να εκδίδουν τα πιοστοποιητικά εξαγωγής· ότι θα πρέπει, συνεπώς, να συμπληρωθεί το παράρτημα ΙΙΙ του κανονισμού (ΕΟΚ) αριθ. 19/82 με την έδειξη του οργανισμού τον οποίο η Λαϊκή Δημοκρατία της Γερμανίας έχει εξουσιοδότηση να εκδίδει τα πιστοποιητικά εξαγωγής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβάτων και Αιγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο σημείο XIII του παραρτήματος ΙΙΙ του κανονισμού (ΕΟΚ) αριθ. 19/82, ο όρος «Nahrung Export Import» αντικαθίσταται από τους όρους «Anstalt Fuer Landwirtschaftliche Marktordnung».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 289 της 7. 10. 1989, σ. 1.  (2) ΕΕ αριθ. L 275 της 18. 10. 1980, σ. 2.  (3) ΕΕ αριθ. L 373 της 31. 12. 1987, σ. 1.  (4) ΕΕ αριθ. L 3 της 7. 1. 1982, σ. 18.  (5) ΕΕ αριθ. L 121 της 12. 5. 1990, σ. 26.